TWPC ลั่นรายได้ปี 63 แตะหมื่นล. ลุยซื้อกิจการ ATP ปักฐานผลิต-ขายแป้งมันสำปะหลังในเวียดนาม
TWPC ลั่นรายได้ปี 63 แตะหมื่นล. ลุยซื้อกิจการ ATP ปักฐานผลิต-ขายแป้งมันสำปะหลังในเวียดนาม
TWPC ลั่นรายได้ปี 63 แตะหมื่นล. ลุยซื้อกิจการ ATP ปักฐานผลิต-ขายแป้งมันสำปะหลังในเวียดนาม
3 ก.พ. 2563

นายโฮ เรน ฮวา ประธานเจ้าหน้าที่บริหารและกรรมการ บริษัท ไทยวา จำกัด (มหาชน) หรือ TWPC เปิดเผยว่า บริษัท ไทยวา (6) จำกัด หรือ TW6 ซึ่งเป็นบริษัทย่อยของบริษัทฯ ได้เข้าซื้อหุ้นสามัญใน บริษัท เอเชียผลิตภัณฑ์มันสำปะหลัง จำกัด หรือ ATP จากผู้ถือหุ้นใน ATP จำนวน 18 ราย เพิ่มอีกจำนวน 973,000 หุ้น คิดเป็นร้อยละ 69.50 ของจำนวนหุ้นทั้งหมดของ ATP ในราคาซื้อขายทั้งสิ้น 49.60 ล้านบาท
ทั้งนี้ คาดว่าธุรกรรมการซื้อหุ้น ATP จะเสร็จสิ้นภายใน ไตรมาสแรกปี 2563 ส่งผลทำให้ TWPC มีสัดส่วนการถือหุ้นทั้งทางตรงและทางอ้อมใน ATP รวม 99.50% (บริษัทฯ ถือหุ้นทางตรงใน ATP เป็นสัดส่วนร้อยละ 30.00 ของจำนวนหุ้นทั้งหมด และถือหุ้นทางอ้อมผ่าน TW6 เป็นสัดส่วนร้อยละ 69.50 ของจำนวนหุ้นทั้งหมด)
อนึ่ง ATP เป็นผู้ถือหุ้นใหญ่ใน บริษัท เวียดนาม แทปปิโอก้า จำกัด หรือ VTC ดำเนินธุรกิจเป็นผู้ผลิต และจำหน่ายแป้งมันสำปะหลังในประเทศเวียดนาม
“เราตัดสินใจซื้อกิจการของ ATP เพิ่มอีกในสัดส่วน 69.50% ผ่านบริษัทย่อยเพื่อช่วยเสริมการขยายธุรกิจให้มีประสิทธิภาพและขยายตลาดส่งออกได้กว้างขวางมากยิ่งขึ้น ประเทศเวียดนามถือเป็นอีกหนึ่งแหล่งปลูกมันที่สำคัญของโลก ปัจจุบันบริษัทฯ ครองตลาดอันดับหนึ่งในกลุ่มธุรกิจกลูโคสไซรัปในประเทศเวียดนาม ซึ่งใช้แป้งมันสำปะหลังเป็นวัตถูดิบหลัก  โดยมีโรงงานตั้งอยู่ที่จังหวัด Tay Ninh ประเทศเวียดนาม” นายโฮ เรน ฮวา กล่าว
นายโฮ เรน ฮวา  กล่าวต่อว่า การทำรายการในครั้งนี้จะสนับสนุนรายได้และกำไรของบริษัทฯ ในการเติบโตอย่างแข็งแกร่ง ส่งเสริมการเป็นผู้นำในเวียดนามในระยะยาว  ซึ่งจะช่วยให้บริษัทฯ สามารถขยายฐานลูกค้าและสามารถตอบสนองความต้องการของลูกค้าแบบครบวงจรได้ดียิ่งขึ้น และจะเป็นอีกปัจจัยหนึ่งที่ช่วยเพิ่มศักยภาพ ส่งเสริมการเป็นผู้นำในภูมิภาคของผลิตภัณฑ์แป้งมันสำปะหลังและผลิตภัณฑ์อาหารจากแป้งให้แข็งแกร่งยิ่งขึ้น
 
สำหรับแผนการดำเนินธุรกิจในปี 2563 คาดว่ารายได้ปีนี้ 10,000 ล้านบาท จากยอดขายทุกผลิตภัณฑ์มีการเติบโตอย่างต่อเนื่อง การเติบโตของรายได้ในกลุ่มแป้งสำมันปะหลัง HVA จากการเพิ่มสัดส่วนการถือครองหุ้น ATP เป็น 99.50% และการขยายกำลังการผลิต
 